Tweede damwal het nié gebreek by Thaba MonateDie Thaba Monate-vakansieoord in Bela-Bela (Warmbad) in Limpopo het Vrydag ontken dat ŉ tweede dam by die oord gebreek het. “Ongeveer 115 mm reën het binne twee ure neergestort en die natuurlike spruite en fonteine borrel steeds water, aangesien die grond nog versadig is,” het ŉ woordvoerder van die oord in ŉ verklaring gesê. Volgens die verklaring is gerugte dat ŉ tweede dam by die oord gebreek het, onwaar. “Meer as 235 mm reën is al die afgelope week gemeet en die water borrel Vrydagoggend steeds uit die grond en rotse.” Thaba Monate het Vrydag telefonies aan Maroela Media bevestig dat een van die kleiner damme wel vroeër gebreek het. Die oord het self nie vloedskade nie, buiten paaie wat verspoel het. Daar is reeds met herstelwerk begin aan paaie in die gebied. Lees ook: Noodfonds vir Limpopo-vloedslagoffers Foto’s en video: BelaBela (Warmbad) onder water Vloede: 70 met helikopter gered Video: Limpopo-pad gesluit Tweede vloed tref Klein-Kariba-oord